पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिमी विक्षोभ के आंशिक प्रभाव के चलते जिले में मौसम परिवर्तनशील बना हुआ है। जिसके चलते जिले में मंगलवार को सुबह के समय बादल छाए रहे तथा दिन में तेज हवाएं चली। मंगलवार को जिले का अधिकतम तापमान 39 डिग्री व न्यूनतम तापमान 22.5 डिग्री दर्ज किया गया।
चौधरी चरण सिंह हरियाणा कृषि विश्वविद्यालय के मौसम वैज्ञानिकों के अनुसार एक और पश्चिमी विक्षोभ सक्रिय होने के चलते अब क्षेत्र में आगामी 8 मई तक मौसम आमतौर पर परिवर्तनशील रहेगा। इस दौरान 6 व 7 मई काे जिले के अधिकांश क्षेत्रों में तेज धूल भरी आंधी चलने तथा बाद में गरज चमक के साथ बरसात होने की संभावना है।
गौरतलब है कि इससे पहले विभाग ने 4 से 6 मई तक मौसम परिवर्तनशील होने की संभावना व्यक्त की थी, लेकिन अब एक और पश्चिमी विक्षोभ संक्रमित होने के चलते मौसम 8 मई तक परिवर्तनशील रहेगा।
नरमा बिजाई के लिए 10 तक समय अनुकूल
यहां बता दें जिले में इस समय नरमे की बिजाई का काम चल रहा है। कृषि वैज्ञानिकों के अनुसार जिले में 10 मई तक नरमे की बिजाई के लिए समय अनुकूल है। लेकिन यदि 6 व 7 मई को अच्छी बरसात हो जाती है तो एक सप्ताह तक तापमान अनुकूल रहने पर किसान 15 मई तक भी नरमे की बिजाई का काम कर सकते हैं। इसके अलावा कृषि विशेषज्ञों ने किसानों को सब्जियों व हरे चारे में नियमित रूप से सिंचाई करने की सलाह दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva mag_Deva hin_Deva zho_Hant eng_Latn